Иван Черкелов
Иван Георгиев Черкелов е български режисьор и сценарист.

Биография 
Иван Черкелов е роден на 16 януари 1957 г. в Ловеч. Син е на д-р Виолета Мишева и на актьора Георги Черкелов. Завършва кинорежисура във ВИТИЗ „Кръстьо Сарафов“ през 1982 г.

Дебютира с филма „Балада“ и игралния кинофилм „Парчета любов“ (1988), който в анкетата на вестник „Култура“ през 1993 г. фигурира в десетката на най-добрите български филми за всички времена. Следват игралните филми „Търкалящи се камъни“ (1995), „Стъклени топчета“ (1999), „Раци“ (2009), „Семейни реликви“ (2015) и „Не влизай в пререкание с персонала на банята“ (2020), на които е сценарист и режисьор. Филмите му са излъчвани многократно по БНТ. Участвал е в кинофестивали в Германия, САЩ, Канада, Франция, Индия и България.

Умира на 19 юли 2022 г.

Награди и отличия 
 за „Стъклени топчета“: Специалната награда на журито от „Златна ракла“ 2000, Награда за женска роля на Жана Караиванова от „Златна роза“
 за „Обърната елха“: Специалната награда на журито на Филмовия фестивал в Карлови Вари
 за „Раци“: „Свети Георги“ за режисура на Московския международен кинофестивал
 за „Семейни реликви“: Специалната награда на журито на фестивала „Златна роза“

Филмография 
 Като актьор

 Като сценарист и режисьор

Източници

Външни препратки 
  
  Иван Черкелов в КиноПоиск
 Геновева Димитрова, „Взрян в мъждукащите хора“, сп. „Култура“, 6 декември 2019
 Иглика Трифонова, Геновева Димитрова, Людмил Тодоров, „Спомен за Иван Черкелов: „Той чегърта времето с антропологична прецизност“, vesti.bg, 19 юли 2022

Български режисьори
Български сценаристи
Възпитаници на НАТФИЗ
Родени в Ловеч
Носители на „Златна роза“